CELEX: 32012R0714
Language: sk
Date: 2012-07-30 00:00:00
Title: Vykonávacie nariadenie Komisie (EÚ) č. 714/2012 z  30. júla 2012 o zatriedení určitého tovaru do kombinovanej nomenklatúry

7.8.2012   
            
            
               SK
            
            
               Úradný vestník Európskej únie
            
            
               L 210/1
            
         VYKONÁVACIE NARIADENIE KOMISIE (EÚ) č. 714/2012
   z 30. júla 2012
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa ustanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov v súvislosti so zatriedením tovaru podľa kombinovanej nomenklatúry, ale ktorá nie je v súlade s týmto nariadením, mohol na túto informáciu aj naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa aj naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. júla 2012
      
         
            Za Komisiu v mene predsedu
         
         Algirdas ŠEMETA
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. ES L 302, 19.10.1992, s. 1.
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Výrobok pozostávajúci z pružnej silikónovej membrány klávesnice s 19 zabudovanými klávesmi, s rozmermi približne 65 × 40 × 1 mm.
                              Výrobok má klávesy s potlačou, ktoré predstavujú alfa/numerickú klávesnicu, tlačidlá na telefonovanie a iné tlačidlá typické pre mobilné telefóny.
                              Pod každým tlačidlom sa nachádza prvok elektrického kontaktu vyrobený zo silikónu impregnovaného uhlíkom.
                              Výrobok má špecifický tvar a dizajn a je určený na zabudovanie do konkrétneho modelu mobilných telefónov.
                           
                        
               
                  8517 70 90
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 2 písm. b) k triede XVI a znením číselných znakov KN 8517, 8517 70 a 8517 70 90.
                  Zatriedenie do položky 8536 ako prepínač, vypínač alebo spínač je vylúčené, keďže výrobok sa skladá len z časti (jedna strana kontaktných bodov) zariadenia na vypínanie alebo spínanie (pozri aj vysvetlivky KN k položke 8536 bod 8).
                  Výrobok je podstatnou časťou pre fungovanie mobilného telefónu a nedá sa použiť samostatne na iné účely. Okrem toho je osobitne prispôsobený na použitie v konkrétnom modeli mobilných telefónov. Predovšetkým jeho tvar a spôsob fungovania vylučujú iné použitie (pozri aj rozsudok Súdneho dvora Európskej únie vo veci C-183/06). Zatriedenie do položky 8538 ako časti a súčasti určenej výhradne alebo hlavne so zariadením na vypínanie alebo spínanie je preto tiež vylúčené.
                  Výrobok sa preto má zatriediť pod číselný znak KN 8517 70 90 ako časť a súčasť mobilného telefónu.
               
            
                  
                              2.
                           
                           
                              Výrobok (tzv. „zostava pružnej klávesnice“), ktorého hlavná časť má rozmery približne 56 × 42 × 1 mm a ktorý pozostáva z dvoch membrán tvoriacich prístroj na vypínanie alebo spínanie:
                              
                                          —
                                       
                                       
                                          vrchná membrána z polyamidu obsahujúca 24 medených kontaktných bodov na spodnej strane,
                                       
                                    
                                          —
                                       
                                       
                                          vrchná membrána z polyamidu obsahujúca plošný spoj s 24 kontaktnými bodmi na vrchnej strane.
                                       
                                    Na vrchnej membráne je ochranná priesvitná plastová fólia s potlačou s obrázkom predstavujúcim klávesnicu mobilného telefónu a na spodnej strane spodnej membrány je ochranná papierová vrstva.
                              Na hlavnú časť výrobku sú napojené tieto prvky:
                              
                                          —
                                       
                                       
                                          dva ploché elektrické vodiče s konektormi,
                                       
                                    
                                          —
                                       
                                       
                                          dve zostavy plošných spojov obsahujúce aktívne a pasívne prvky, svetelný snímač a spínač „Hallovho efektu“ na ovládanie systému podsvietenia klávesnice.
                                       
                                    Výrobok má špecifický tvar a dizajn a je určený na zabudovanie do konkrétneho modelu mobilného telefónu.
                           
                        
               
                  8517 70 90
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 2 písm. b) k triede XVI a znením číselných znakov KN 8517, 8517 70 a 8517 70 90.
                  Výrobok okrem dvoch membrán so zodpovedajúcimi kontaktnými bodmi na vypínanie alebo spínanie elektrických obvodov obsahuje zostavy plošných spojov na ovládanie systému podsvietenia klávesnice. Zatriedenie ako zariadenia na vypínanie alebo spínanie elektrických obvodov do položky 8536 je preto vylúčené.
                  Výrobok je podstatnou časťou pre fungovanie mobilného telefónu a nedá sa použiť samostatne na iné účely. Okrem toho je osobitne prispôsobený na použitie v konkrétnom modeli mobilných telefónov. Predovšetkým jeho tvar a spôsob fungovania vylučujú iné použitie (pozri aj rozsudok Súdneho dvora Európskej únie vo veci C-183/06).
                  Výrobok sa preto má zatriediť pod číselný znak KN 8517 70 90 ako časť a súčasť mobilného telefónu.